----

----

I Tiedonantoja

Komissio

----

Euron kurssi (1)

19. joulukuuta 2005

(2005/C 323/01)

1 euro= 

----

(1)

Lähde: Euroopan keskuspankin ilmoittama viitekurssi.

----

----

Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen

(2005/C 323/02)

Tämä julkaiseminen sisältää oikeuden vastustaa rekisteröintiä mainitun asetuksen 7 ja 12 d artiklassa tarkoitetulla tavalla. Väitteet hakemusta vastaan on tehtävä jäsenvaltion, WTO:n jäsenvaltion tai 12 artiklan 3 kohdan mukaista menettelyä noudattaen hyväksytyn kolmannen maan toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla.

YHTEENVETO

NEUVOSTON ASETUS (ETY) N:o 2081/92

”CHOURIÇA DE CARNE DE BARROSO — MONTALEGRE”

EY NRO: PT/00239/16.5.2002

SAN ( ) SMM (X)

Tämä yhteenveto on laadittu ainoastaan tiedotustarkoituksiin. Erityisesti asianomaisen SAN:n tai SMM:n tuottajia kehotetaan yksityiskohtaisten tietojen saamiseksi tutustumaan eritelmän täydelliseen toisintoon, joka on saatavissa kansallisilta viranomaisilta tai Euroopan komission toimivaltaisista yksiköistä (1).

1.   Jäsenvaltion toimivaltainen viranomainen:

2.   Hakijaryhmittymä:

2.1   Nimi: Cooperativa Agrícola dos Produtores de Batata para Semente de Montalegre, CRL

2.2   Osoite: 

2.3   Kokoonpano: Tuottaja/jalostaja (x) muu ( )

3.   Tuotelaji:

Luokka 1.2 — Lihajalosteet

4.   Eritelmä:

(yhteenveto 4 artiklan 2 kohdan edellytyksistä)

----

(1)  Euroopan komissio — maatalouden ja maaseudun kehittämisen pääosasto — maataloustuotteiden laatupolitiikka — B-1049 Bryssel.

----

----

Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta koulutustukeen 12 päivänä tammikuuta 2001 annetun komission asetuksen (EY) N:o 68/2001, muutettu 25 päivänä helmikuuta 2004 annetulla komission asetuksella (EY) N:o 363/2004, nojalla myönnetystä valtiontuesta

(2005/C 323/03)

(ETA:n kannalta merkityksellinen teksti)

----

----

Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen 12 päivänä tammikuuta 2001 annetun komission asetuksen (EY) N:o 70/2001, muutettu 25 päivänä helmikuuta 2004 annetulla komission asetuksella (EY) N:o 364/2004, nojalla myönnetystä valtiontuesta

(2005/C 323/04)

(ETA:n kannalta merkityksellinen teksti)

----

----

EY:n perustamissopimuksen 87 ja 88 artiklan mukaisen valtiontuen hyväksyminen

Tapaukset, joita komissio ei vastusta

(2005/C 323/05)

(ETA:n kannalta merkityksellinen teksti)

Päätöksen tekopäivä: 

Jäsenvaltio: Italia

Tuen numero: N 125/2004

Nimike: Tuki määräaikaisten työsopimusten muuttamiseksi toistaiseksi voimassa oleviksi sopimuksiksi

Tarkoitus: Kannustin työpaikkojen luomiseen ja epäedullisessa asemassa olevien tai alentuneesti työkykyisten työntekijöiden pitkäaikaiseen työhönottoon tukemalla määräaikaisten työsopimusten muuttamista toistaiseksi voimassa oleviksi

Oikeusperusta: Deliberazione della Giunta regionale n. 92/10150 del 28.7.2003

Talousarvio: 1 685 600,00 EUR

Tuen intensiteetti tai määrä: 

Kesto: 31. joulukuuta 2006 asti

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Italia — Piemonten alue

Tuen numero: N 184/A/04 & N 184/B/04

Nimike: Vetyteknologian tutkimusohjelma: hankkeet ”Micro CHP” ja ”CELCO”

Tavoite: Tukijärjestelmän tavoite on kahden tutkimusprojektin rahoitus vetyteknologian ja polttokennojen alalla

Oikeusperusta: Decisioni 8-11047 e 9-11048, del 24 novembre 2003, adottate dalla Giunta regionale del Piemonte

Talousarvio: 1 438 875 EUR (Micro CHP) ja 1 561 125 EUR (CELCO)

Tuen intensiteetti: 50 prosenttia brutto teolliseen tutkimukseen; tuki-intensiteettiä ei ole tarkoitus korottaa

Kesto: Neljä vuotta

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Kreikka

Tuen numero: N 236/2005

Nimike: Kreikan aluetukikartan muuttaminen

Tarkoitus: Aluetuki

Huomautuksia: Kreikan aluetukikartan muuttaminen — Drama ja Kavala

Kesto: 31.12.2006 saakka

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Puola — [Kujawsko-Pomorskie]

Tuen numero: N 244/2005

Nimike: Alueellinen tukiohjelma uusien investointien tukemiseksi Pakoscin kunnassa

Tarkoitus: Aluetuki

Huomautuksia: Alkuinvestointien tukeminen tukialueella

Talousarvio: 700 000,00 Puolan zlotya/(167 000,00 EUR)

Tuen intensiteetti tai määrä: 50 % (sekä pk-lisä 15 prosenttiyksikköä brutto)

Kesto: Vuosi 2005—31.12.2006

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen päivämäärä: 

Jäsenvaltio: Italia — Trenton autonominen provinssi

Tuen numero: N 250/2004

Nimike: Vaikeuksissa olevien yritysten rakenneuudistus- ja monialaistamisrahasto

Tarkoitus: Tukiohjelmalla myönnetään pk-yrityksille pelastamis- ja rakenneuudistustukea tarjoamalla lyhytaikaisia lainoja ja lainatakauksia

Oikeusperusta: Articolo 16 della Legge provinciale n. 4/2004 e progetto di modalità di applicazione, in conformità dell'articolo 16, paragrafo 2, della legge stessa

Talousarvio: Koko ohjelma: 6 milj. EUR 3 vuoden ohjelmakaudella

Kesto: 2004—2006

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Yhdistynyt kuningaskunta

Tuen numero: N 267/2005

Nimike: Haja-asutusalueen laajakaistaliittymähanke

Tarkoitus: Täysimittaisten laajakaistapalvelujen tarjonnan tukeminen vastaavilla ehdoilla kuin kaupunkialueilla osissa West Midlandsia, East Midlandsia ja Lounais-Englantia, joissa ei vielä ole kyseisiä yhteyksiä eikä niitä koskevia lähitulevaisuuden suunnitelmia

Oikeusperusta: The measure is based on UK Government Policy implemented under the Regional Development Act 1998, Section 5 (1)

Kokonaistalousarvio: Advantage West Midlands Regional Development Agencylle (AWM:lle) myönnetään enintään [...] (1) puntaa West Midlandsin postinumeroalueille ja lisäksi [...] puntaa muiden Research Development Agency -virastojen postinumeroiden alueelle (pääasiallisesti South West England Development Agencyn)

Tuen intensiteetti: Ei tiedossa ennen hankintasopimuksen allekirjoittamista

Hankkeen kesto: vuotta, jatketaan mahdollisesti kahdella vuodella

Muut tiedot: Valitun palveluntarjoajan/valittujen palveluntarjoajien on tarjottava kolmansille verkko-operaattoreille syrjimätön ja täysimittainen pääsy verkkoon

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Itävalta (Vorarlberg)

Tuen numero: N 319/2004

Nimike: Biomassa-avustukset

Tarkoitus: Biomassaenergian suosiminen Vorarlbergissä

Oikeusperusta: Richtlinien der Vorarlberger Landesregierung für die Gewährung von Zuschüssen zu Maßnahmen im Zusammenhang mit der verstärkten Nutzung von Biomasse zu energetischen Zwecken durch Biomasse-Nahwärmeprojekte

Talousarvio: Keskimäärin noin 1,2 miljoonaa EUR vuodessa

Tuen intensiteetti tai määrä: Enintään 100 % tukikelpoisista kustannuksista

Kesto: 30. kesäkuuta 2010 asti

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Italia [Campania]

Tuen numero: N 506/2004

Nimike: T&K-apu suurille yrityksille

Tarkoitus: Ohjelman tarkoituksena on kannustaa suuria yrityksiä tutkimushankkeisiin ja kilpailua edeltäviin toimintahankkeisiin

Oikeusperusta: Disciplinare regionale per il sostegno ai progetti di RSTI promossi dalle grandi imprese dei distretti tecnologici della Regione Campania

Talousarvio: 40 miljoonaa EUR

Tuen intensiteetti tai määrä: Enintään 45 prosenttia kilpailua edeltävään kehitystoimintaan ja enintään 70 prosenttia teolliseen tutkimukseen

Kesto: Komission päätöksen tekemisestä alkaen 31.12.2006 saakka

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Ruotsi

Tuen numero: N 596/2004

Nimike: Tukiohjelmien N 646/1999 ja N 201/2003 muuttaminen — Aluekehitysavustus

Tavoite: Aluekehityksen edistäminen

Oikeusperusta: Förordning (2000:279) om regionalt utvecklingsbidrag

Talousarvio: 38 milj. EUR vuodessa

Tuen intensiteetti tai määrä: Aluetuen enimmäisintensiteetti investoinneille, jotka toteutetaan kansalliseen aluetukeen oikeutetuilla alueilla; 15 % pienyritysten investoinneille muilla kuin kansalliseen aluetukeen oikeutetuilla alueilla

Kesto: 31.12.2006 saakka

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

----

(1)  Liikesalaisuus

----

----

Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen

(2005/C 323/06)

Tämä julkaiseminen sisältää oikeuden vastustaa rekisteröintiä mainitun asetuksen 7 ja 12 d artiklassa tarkoitetulla tavalla. Väitteet hakemusta vastaan on tehtävä jäsenvaltion, WTO:n jäsenvaltion tai 12 artiklan 3 kohdan mukaista menettelyä noudattaen hyväksytyn kolmannen maan toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla.

YHTEENVETO

NEUVOSTON ASETUS (ETY) N:o 2081/92

”AGNEAU DE SISTERON”

EY-nro: FR/00316/15.10.2003

SAN ( ) SMM (X)

Tämä yhteenveto on laadittu ainoastaan tiedotustarkoituksiin. Erityisesti asianomaisen SAN:n tai SMM:n tuottajia kehotetaan yksityiskohtaisten tietojen saamiseksi tutustumaan eritelmän täydelliseen toisintoon, joka on saatavissa tuottajaryhmittymältä, kansallisilta viranomaisilta tai Euroopan komission (1) toimivaltaisista yksiköistä.

1.   Jäsenvaltion toimivaltainen viranomainen:

2.   Ryhmittymä:

2.1.   Nimi: Association CESAR (Cabinet d'Etudes pour les Structures Agroalimentaires Régionales)

2.2.   Osoite: 

2.3.   Kokoonpano: tuottaja/jalostaja (X) muu ( )

3.   Tuotelaji:

Luokka 1.1: Tuore liha (ja muut eläimenosat)

4.   Eritelmä

(tiivistelmä 4 artiklan 2 kohdan edellytyksistä)

4.1.   Nimi:  ”Agneau de Sisteron”

4.2.   Kuvaus: Agneau de Sisteron on nuori (70–150 vuorokauden ikäinen) ja painoltaan kevyt karitsa, jonka liha on vaaleaa ja laadultaan hienoa, mureaa ja pehmeänmakuista.

Tuore liha myydään ruhona, paloiteltuina osina, tuoreina ruhon puolikkaina, paloiteltaviksi soveltuvina osina ja kuluttajalle myytävinä yksiköinä.

Karitsa kasvatetaan lampolassa yhdessä emänsä kanssa vähintään 60 vuorokauden ajan. Sääolojen salliessa karitsat voivat käydä laitumella emänsä seurassa.

4.3.   Maantieteellinen alue: Karitsa on syntynyt ja kasvatettu yhdellä tilalla, joka sijaitsee suojatun maantieteellisen merkinnän ”Agneau de Sisteron” saaneella alueella. Se on teurastettu samalla alueella sijaitsevassa ETY-hyväksynnän saaneessa teurastamossa.

Koko Hautes-Alpesin departementti.

Koko Alpes de Haute-Provencen departementti.

Alpes Maritimesin departementti lukuun ottamatta seuraavia kantoneja: Antibes-Biot, Saint Laurent du Var, Villefranche sur Mer, Vallauris, Mandelieu, Le Cannet, Nice, Vence, Cagnes sur Mer, Carros, Mougins, Menton, Grasse, Antibes, Cannes.

Varin departementti lukuun ottamatta seuraavia kantoneja: Fréjus, Grimaud, Ollioules, Saint-Tropez, Soliès Port, La Crau, Saint Mandrier sur Mer, Saint Raphaël, Six Four les plages, La Valette du Var, La Garde, La Seyne sur Mer, Toulon.

Bouches du Rhônen departementti lukuun ottamatta seuraavia kantoneja: Aix en Provence nord-est, Aix en Provence sud-ouest, Aubagne, La Ciotat, Gardanne, Port Saint Louis du Rhône, Roquevaire, Saintes Maries de la Mer, Allauch, Marignane, Châteauneuf Côte Bleue, Martigues ouest, Les Pennes Mirabeau, Vitrolles, Martigues, Marseille.

Vauclusen departementti lukuun ottamatta seuraavia kantoneja: Bollène, Orange ouest, Avignon nord.

Drômen departementti lukuun ottamatta seuraavia kantoneja: Bourg de Péage, Chabeuil, La Chapelle en Vercors, Le Grand-Serre, Loriol sur Drôme, Montélimar, Pierrelatte, Romans sur Isère, St Donnat sur l'Herbass, St Jean en Royans, Saint Vallier, Tain l'Hermitage, Bourg les Valence, Portes les Valence, Valence.

Tällä alueella kasvatetaan kolmea paikallista lammasrotua samanlaisten laajaperäisten tuotantomenetelmien mukaisesti ja laidunmaata hyödyntäen. Maaperä- ja ilmasto-olosuhteille on tunnusomaista Embergerin kuivuusindeksi IS<7. Alue on Sisteronin lihakauppiaiden perinteistä hankinta-aluetta, johon Agneau de Sisteronin maine perustuu.

4.4.   Alkuperätodisteet: Eläimet yksilöidään voimassa olevan lainsäädännön mukaisella virallisella tunnisteella.

Sen jälkeen varmistetaan niiden jäljitettävyys kasvatustilalta myyntipisteeseen asti. Riippumaton elin valvoo jäljitettävyyttä, jonka ansiosta karitsa ja sen synnyintila voidaan tunnistaa jokaisessa tuotantovaiheessa.

4.5.   Tuotantomenetelmä: Siitokseen käytetään uuhia ja pässejä, jotka edustavat seuraavia paikallisia maatiaisrotuja tai niiden risteytyksiä: Mérinos d'Arles, Préalpes du Sud ja Mourérous. Ile de France-, Charolais-, Suffolk- ja Berrichon-rotuisten pässien käyttö on sallittua vain lihantuotantotarkoitukseen.

Siitoseläinten kasvatustapa on alueelle ominainen. Siinä käytetään laajaperäisiä kotieläintuotantojärjestelmiä, joissa saa olla enintään 1,4 nautaeläinyksikköä (UGB, unités de gros bétail) rehukasvien viljelyyn käytettyä hehtaaria kohden. Lisäksi järjestelmissä käytetään laidunpinta-aloja (vuoristolaitumet, muut laitumet). Laidunpinta-alat ovat osittain luonnonvaraisia alueita, joita käytetään vain karjan laiduntamiseen.

Makuupaikan vähimmäispinta-ala: 1,5 m2 tiineyden loppuvaiheessa olevaa tai maitoa erittävää uuhta varten, 0,5 m2 yli kahden kuukauden ikäistä karitsaa varten.

Kaukalon/rehuhäkin pituus:

uuhet: 1 pituusmetri kolmea uuhta kohden, jos rehua jaetaan rajoitettuina annoksina, tai 1 pituusmetri 30 uuhta kohden, jos rehua on tarjolla jatkuvasti,

vieroitetut karitsat: 1 pituusmetri neljää karitsaa kohden, jos rehua jaetaan rajoitettuina annoksina, tai 1 pituusmetri 12 karitsaa kohden, jos rehua on tarjolla jatkuvasti.

Antibioottien antaminen tautien ehkäisemiseksi on kielletty.

Uuhia ruokitaan ainakin keväästä syksyyn pääasiassa ruoholla, jota voidaan täydentää rehulla ja suositusten mukaisella ravintoaineella.

Karitsoja ruokitaan vähintään 60 vuorokauden ajan pääasiassa maidolla, joka on kokonaan niiden oman emän erittämää, ja ne saavat ruohoa ja/tai rehua sekä viljapohjaista täydentävää ravintoainetta. Luonnollisen vieroituksen jälkeen niitä ruokitaan rehulla ja/tai ruoholla, jota täydennetään sallitulla ravintoaineella. Karitsan elinaikanaan saamasta ravinnosta vähintään 45 prosenttia on peräisin suojatun maantieteellisen merkinnän saaneelta alueelta (maito ja 100 prosenttia ruohosta ja rehusta on peräisin kyseiseltä alueelta, elleivät poikkeukselliset sääolot sitä estä).

Säilörehun antaminen karitsoille on kielletty.

Kuljetuksen, teurastuksen ja jäähdytyksen jälkeen ruhojen valinta tapahtuu pätevän edustajan toimesta.

4.6.   Yhteys maantieteelliseen alkuperään: 

4.7.   Valvontaelin: 

4.8.   Merkintä: Indication Géographique Protégée

Agneau de Sisteron

4.9   Kansalliset vaatimukset: —

----

(1)  Euroopan komissio — Maatalouden pääosasto — Maataloustuotteiden laatupolitiikan yksikkö — B-1049 Bryssel.

(2)  Embergerin kuivuusindeksi: IS = PE, jossa PE/ME on kesän sademäärä ja ME kuumimmankuukauden korkeimpien lämpötilojen keskiarvo

----

----

Ennakkoilmoitus yrityskeskittymästä

(Asia N:o COMP/M.4014 — GLB/Luminar/JV)

Yksinkertaistettuun menettelyyn mahdollisesti soveltuva asia

(2005/C 323/07)

(ETA:n kannalta merkityksellinen teksti)

----

(1)EUVL L 24, 29.1.2004, s. 1.

(2)EUVL C 56, 5.3.2005, s. 32.

----

----

Ilmoitus Intiasta peräisin olevien polyesterikatkokuitujen tuontiin sovellettavien polkumyynnin vastaisten toimenpiteiden voimassaolon päättymistä koskevan tarkastelun vireillepanosta

(2005/C 323/08)

Komissio on vastaanottanut polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta annetun neuvoston asetuksen (EY) N:o 384/96 (1), jäljempänä ”perusasetus”, 11 artiklan 2 kohdan mukaisen tarkastelupyynnön julkaistuaan ilmoituksen (2) Intiasta, jäljempänä ”asianomainen maa”, peräisin olevien polyesterikatkokuitujen tuontiin sovellettavien polkumyynnin vastaisten toimenpiteiden voimassaolon lähestyvästä päättymisestä.

1.   Tarkastelupyyntö

Pyynnön esitti 26. syyskuuta 2005 Comité International de la Rayonne et des Fibres Synthétiques (CIRFS), jäljempänä ”pyynnön esittäjä”, edustaen tuottajia, joiden tuotanto muodostaa pääosan eli tässä tapauksessa yli 50 prosenttia yhteisön koko polyesterikatkokuitujen tuotannosta.

2.   Tuote

Tarkastelun kohteena ovat Intiasta peräisin olevat karstaamattomat, kampaamattomat tai muuten kehruuta varten käsittelemättömät polyesteriä olevat synteettikatkokuidut, jäljempänä ”tarkasteltavana oleva tuote”, jotka luokitellaan tällä hetkellä CN-koodiin 5503 20 00. Tämä CN-koodi on ainoastaan ohjeellinen.

3.   Voimassa olevat toimenpiteet

Tällä hetkellä voimassa olevat toimenpiteet ovat neuvoston asetuksella (EY) N:o 2852/2000 (3) käyttöön otettu lopullinen polkumyyntitulli ja komission päätöksellä 2000/818/EY (4) hyväksytty sitoumus.

4.   Tarkastelun perusteet

Pyyntö perustuu siihen, että toimenpiteiden voimassaolon päättyminen johtaisi todennäköisesti polkumyynnin ja yhteisön tuotannonalalle aiheutuneen vahingon toistumiseen.

Pyynnössä väitetään, että Intian vienti muihin kolmansiin maihin, ts. Arabiemiirikuntiin, Egyptiin, Filippiineille, Indonesiaan, Kiinan kansantasavaltaan, Syyriaan ja Yhdysvaltoihin tapahtuu polkumyyntihinnoin. Näissä olosuhteissa väitetään olevan erittäin todennäköistä, että polkumyynti Intiasta EU:hun alkaa uudelleen.

Pyynnön esittäjä väittää niin ikään olevan todennäköistä, että vahingollinen polkumyynti jatkuu. Tältä osin hakijalla on näyttöä siitä, että jos toimenpiteiden annetaan raueta, tarkasteltavana olevan tuotteen tuontimäärät todennäköisesti kasvavat, koska asianomaisessa maassa on käyttämätöntä kapasiteettia.

Tarkasteltavana olevan tuotteen tuonnin kasvun väitetään olevan todennäköistä myös siitä syystä, että samojen asianomaisesta maasta peräisin olevien tuotteiden tuontiin sovelletaan toimenpiteitä niiden muilla perinteisillä markkina-alueilla kuin EU:ssa (ts. Turkissa). Kaikki tämä voi johtaa siihen, että tarkasteltavana olevan tuotteen vientiä ohjautuisi muista kolmansista maista yhteisöön.

Lisäksi pyynnön esittäjä väittää, että yhteisön tuotannonalan tilanne on edelleen heikko ja että sille aiheutuisi todennäköisesti jälleen vahinkoa, jos toimenpiteiden annettaisiin raueta ja tuonti asianomaisesta maasta polkumyyntihinnoin alkaisi merkittävässä määrin uudelleen.

5.   Menettely

Komissio on neuvoa-antavaa komiteaa kuultuaan tullut siihen tulokseen, että on olemassa riittävä näyttö toimenpiteiden voimassaolon päättymistä koskevan tarkastelun vireille panemiseksi, mistä syystä se panee tarkastelun vireille perusasetuksen 11 artiklan 2 kohdan mukaisesti.

5.1.   Menettely polkumyynnin ja vahingon todennäköisyyden määrittämiseksi

Tutkimuksessa määritetään, johtaako toimenpiteiden voimassaolon päättyminen todennäköisesti polkumyynnin ja vahingon jatkumiseen tai toistumiseen.

a)   Otanta

Koska tässä menettelyssä on ilmeisesti osallisena suuri määrä osapuolia, komissio voi päättää soveltaa otantamenetelmää perusasetuksen 17 artiklan mukaisesti.

i)   Intiassa toimivia viejiä/tuottajia koskeva otos

Jotta komissio voisi päättää otannan tarpeellisuudesta ja tarvittaessa valita otoksen, kaikkia viejiä/tuottajia tai niiden edustajia pyydetään ilmoittautumaan komissiolle ja toimittamaan yrityksestään tai yrityksistään 6 kohdan b alakohdan i alakohdassa asetetussa määräajassa ja 7 kohdassa esitetyllä tavalla seuraavat tiedot:

Saadakseen viejiä/tuottajia koskevan otoksen valinnan kannalta tarpeellisina pitämänsä tiedot komissio ottaa lisäksi yhteyttä viejämaiden viranomaisiin ja tiedossa oleviin viejien/tuottajien järjestöihin.

ii)   Tuojia koskeva otos

Jotta komissio voisi päättää otannan tarpeellisuudesta ja tarvittaessa valita otoksen, kaikkia tuojia tai niiden edustajia pyydetään ilmoittautumaan komissiolle ja toimittamaan yrityksestään tai yrityksistään 6 kohdan b alakohdan i alakohdassa asetetussa määräajassa ja 7 kohdassa esitetyllä tavalla seuraavat tiedot:

Saadakseen tuojia koskevan otoksen valinnan kannalta tarpeelliset tiedot komissio ottaa lisäksi yhteyttä tiedossa oleviin tuojien järjestöihin.

iii)   Yhteisön tuottajia koskeva otos

Koska pyyntöä tukevia yhteisön tuottajia on paljon, komissio aikoo käyttää otantamenetelmää yhteisön tuotannonalalle aiheutuneen vahingon selvittämiseksi.

Jotta komissio voisi valita otoksen, kaikkia yhteisön tuottajia pyydetään toimittamaan yrityksestään tai yrityksistään 6 kohdan b alakohdan i alakohdassa asetetussa määräajassa seuraavat tiedot:

iv)   Otosten lopullinen valinta

Asianomaisten osapuolten on toimitettava otosten valinnan kannalta merkitykselliset tiedot 6 kohdan b alakohdan ii alakohdassa asetetussa määräajassa.

Komissio aikoo valita otokset lopullisesti kuultuaan niitä asianomaisia osapuolia, jotka ovat ilmoittaneet haluavansa kuulua otokseen.

Otoksiin valittujen yritysten on palautettava kyselylomake 6 kohdan b alakohdan iii alakohdassa asetetussa määräajassa, ja niiden on toimittava yhteistyössä tutkimuksessa.

Jos yhteistyö ei ole riittävää, komissio voi tehdä päätelmänsä käytettävissä olevien tietojen perusteella perusasetuksen 17 artiklan 4 kohdan ja 18 artiklan mukaisesti. Kuten 8 kohdassa todetaan, käytettävissä olevien tietojen perusteella tehty päätelmä saattaa olla asianomaiselle osapuolelle epäedullisempi.

b)   Kyselylomakkeet

Saadakseen tutkimuksensa kannalta välttämättömät tiedot komissio lähettää kyselylomakkeet otokseen valituille yhteisön tuottajille ja niiden järjestöille, otokseen valituille Intiassa toimiville viejille/tuottajille, viejien/tuottajien järjestöille, otokseen valituille tuojille, pyynnössä mainituille tai tämän tarkastelun kohteena olevien toimenpiteiden käyttöönottoon johtaneessa tutkimuksessa yhteistyössä toimineille tuojien järjestöille sekä asianomaisen viejämaan viranomaisille.

c)   Tietojen kerääminen ja osapuolten kuuleminen

Kaikkia asianomaisia osapuolia pyydetään esittämään näkökantansa, toimittamaan kyselylomaketta täydentävät tiedot ja esittämään asiaa tukevaa näyttö. Nämä tiedot ja asiaa tukeva näyttö on toimitettava komissiolle tämän ilmoituksen 6 kohdan a alakohdan ii alakohdassa asetetussa määräajassa.

Komissio voi lisäksi kuulla asianomaisia osapuolia, jos ne pyytävät sitä ja osoittavat, että niiden kuulemiseen on olemassa erityisiä syitä. Pyyntö on esitettävä tämän ilmoituksen 6 kohdan a alakohdan iii alakohdassa asetetussa määräajassa.

5.2.   Yhteisön edun arviointimenettely

Jos polkumyynnin ja vahingon jatkuminen tai toistuminen osoittautuu todennäköiseksi, määritetään perusasetuksen 21 artiklan mukaisesti, olisiko polkumyynnin vastaiset toimenpiteet yhteisön edun nimissä pidettävä voimassa vai kumottava. Tämän vuoksi yhteisön tuotannonala, tuojat ja niitä edustavat järjestöt, käyttäjien edustajat sekä kuluttajajärjestöt voivat 6 kohdan a alakohdan ii alakohdassa asetetussa yleisessä määräajassa ilmoittautua ja toimittaa tietoja komissiolle, jos ne voivat osoittaa, että niiden toiminnan ja tarkasteltavana olevan tuotteen välillä on kiistaton yhteys. Osapuolet, jotka ovat toimineet edellisen virkkeen ohjeiden mukaisesti, voivat 6 kohdan a alakohdan iii alakohdassa asetetussa määräajassa pyytää tulla kuulluiksi ja esittää erityiset syyt kuulemiseensa. On huomattava, että 21 artiklan mukaisesti toimitetut tiedot otetaan huomioon ainoastaan, jos niiden tueksi on tietoja toimitettaessa esitetty tosiasioihin perustuva näyttö.

6.   Määräajat

a)   Yleiset määräajat

i)   Kyselylomakkeen pyytäminen

Kaikkien tämän tarkastelun kohteena olevien toimenpiteiden käyttöönottoon johtaneessa tutkimuksessa yhteistyöstä kieltäytyneiden asianomaisten osapuolten olisi pyydettävä kyselylomake mahdollisimman nopeasti mutta viimeistään 15 päivän kuluttua tämän ilmoituksen julkaisemisesta Euroopan unionin virallisessa lehdessä.

ii)   Osapuolten ilmoittautuminen, kyselylomakkeiden palauttaminen ja muiden tietojen toimittaminen

Jotta asianomaisten osapuolten huomautukset voitaisiin ottaa tutkimuksessa huomioon, niiden on ilmoittauduttava komissiolle, esitettävä näkökantansa ja toimitettava täytetyt kyselylomakkeet tai muut tiedot 40 päivän kuluessa tämän ilmoituksen julkaisemisesta Euroopan unionin virallisessa lehdessä, ellei toisin ilmoiteta. Huomattakoon, että useimpien perusasetuksessa säädettyjen menettelyjä koskevien oikeuksien käyttö edellyttää osapuolen ilmoittautumista edellä mainitussa määräajassa.

iii)   Kuuleminen

Asianomaiset osapuolet voivat myös samassa 40 päivän määräajassa esittää pyynnön tulla komission kuulemiksi.

b)   Otantaan sovellettava erityinen määräaika

7.   Kirjalliset huomautukset, kyselylomakkeiden vastaukset ja kirjeenvaihto

Asianomaisten osapuolten on esitettävä kaikki huomautuksensa ja pyyntönsä kirjallisina (ei sähköisessä muodossa, ellei toisin ilmoiteta), ja niissä on oltava asianomaisen osapuolen nimi, osoite, sähköpostiosoite, puhelinnumero sekä faksi- ja/tai teleksinumero. Kaikki asianomaisten osapuolten luottamuksellisina toimittamat kirjalliset huomautukset, mukaan luettuina tässä ilmoituksessa pyydetyt tiedot, kyselyvastaukset ja kirjeenvaihto merkitään maininnalla ”Limited” (6), ja niihin liitetään perusasetuksen 19 artiklan 2 kohdan mukaisesti ei-luottamuksellinen toisinto, joka merkitään maininnalla ”FOR INSPECTION BY INTERESTED PARTIES” (asianomaisten tarkasteltaviksi).

Komission yhteystiedot:

8.   Kieltäytyminen yhteistyöstä

Jos asianomainen osapuoli kieltäytyy antamasta tai ei toimita tarvittavia tietoja määräajassa tai jos se vaikeuttaa tutkimusta huomattavasti, alustavat tai lopulliset päätelmät, riippumatta siitä, ovatko ne myönteisiä vai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti.

Jos todetaan, että asianomainen osapuoli on toimittanut vääriä tai harhaanjohtavia tietoja, näitä tietoja ei oteta huomioon ja niiden sijasta voidaan käyttää käytettävissä olevia tietoja. Jos asianomainen osapuoli ei toimi tai toimii vain osittain yhteistyössä ja tästä johtuen päätelmät tehdään käytettävissä olevien tietojen perusteella perusasetuksen 18 artiklan mukaisesti, lopputulos voi olla kyseiselle osapuolelle epäedullisempi kuin jos se olisi toiminut yhteistyössä.

9.   Tutkimuksen aikataulu

Tutkimus saatetaan päätökseen perusasetuksen 11 artiklan 5 kohdan mukaisesti 15 kuukauden kuluessa tämän ilmoituksen julkaisemisesta Euroopan unionin virallisessa lehdessä.

----

(1)EYVL L 56, 6.3.1996, s. 1, asetus sellaisena kuin se on viimeksi muutettuna neuvoston asetuksella (EY) N:o 461/2004 (EUVL L 77, 13.3.2004, s. 12).

(2)EUVL C 130, 27.5.2005, s. 8.

(3)EYVL L 332, 28.12.2000, s. 17.

(4)EYVL L 332, 28.12.2000, s. 116.

(5)  Etuyhteydessä olevan yrityksen käsitettä selvitetään tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun komission asetuksen (ETY) N:o 2454/93 (EYVL L 253, 11.10.1993, s. 1) 143 artiklassa.

(6)  Tämä tarkoittaa, että asiakirja on tarkoitettu ainoastaan sisäiseen käyttöön. Se on suojattu Euroopan parlamentin, neuvoston ja komission asiakirjojen saamisesta yleisön tutustuttavaksi annetun Euroopan parlamentin ja neuvoston asetuksen (EY) N:o 1049/2001 (EYVL L 145, 31.5.2001, s. 43) 4 artiklan nojalla. Se on perusasetuksen 19 artiklassa ja vuoden 1994 GATT-sopimuksen VI artiklan soveltamisesta tehdyn WTO-sopimuksen (polkumyynnin vastainen sopimus) 6 artiklassa tarkoitettu luottamuksellinen asiakirja.

----

----

VALTIONTUKI — SLOVAKIA

Valtiontuki N:o C 42/2005 (ex NN 66/2005, ex N 195/2005)

Rakenneuudistustuki Konas Ltd:lle

Kehotus huomautusten esittämiseen EY:n perustamissopimuksen 88 artiklan 2 kohdan mukaisesti

(2005/C 323/09)

(ETA:n kannalta merkityksellinen teksti)

Komissio on ilmoittanut 9. marraskuuta 2005 päivätyllä, tätä tiivistelmää seuraavilla sivuilla todistusvoimaisella kielellä toistetulla kirjeellä Slovakialle päätöksestään aloittaa EY:n perustamissopimuksen 88 artiklan 2 kohdassa tarkoitettu menettely, joka koskee mainittua toimenpidettä.

Asianomaiset voivat esittää huomautuksensa toimenpiteestä, jota koskevan menettelyn komissio aloittaa, kuukauden kuluessa tämän tiivistelmän ja sitä seuraavan kirjeen julkaisemisesta. Huomautukset on lähetettävä osoitteeseen:

Huomautukset toimitetaan Slovakialle. Huomautusten esittäjä voi pyytää kirjallisesti henkilöllisyytensä luottamuksellista käsittelyä. Tämä pyyntö on perusteltava.

TIIVISTELMÄ

Menettely

Slovakian viranomaiset ilmoittivat komissiolle 11. huhtikuuta 2005 päivätyllä kirjeellä, että Konas Ltd:lle on myönnetty rakenneuudistustukea. Myöhemmin selvennettiin, että tuki oli myönnetty EY:n perustamissopimuksen 88 artiklan 3 kohdan vastaisesti ja että se oli näin ollen sääntöjenvastaista.

Kuvaus tuensaajasta ja tukitoimenpiteistä

Tuensaaja on Konas Ltd, joka on koneita ja laitteita (muotoilu- ja puristuslaitteita, yksitoimikoneita ja suojalevyjä) valmistava yritys. Konas luokitellaan pk-yritykseksi, ja se sijaitsee EY:n perustamissopimuksen 87 artiklan 3 kohdan a alakohdan mukaisella aluetukikelpoisella alueella.

Kiistanalaisessa toimenpiteessä on kyse toimivaltaisen verotoimiston luopumisesta verosaatavistaan osana velkojien kanssa konkurssi- ja akordilain 328/91 mukaisesti tehtyä sopimusta. Tämä menettely on eräänlainen tuomioistuimen valvonnassa tapahtuva yleistäytäntöönpanomenettely maksukyvyttömyyden vuoksi. Se johtaa velkaantuneen yrityksen ja sen velkojien väliseen sopimukseen, jonka pohjalta velallinen suorittaa osan velastaan ja velkojat luopuvat jäljelle jäävistä saatavistaan. Velkaantunut yritys jatkaa toimintaansa ilman, että omistussuhde muuttuu.

Konasin heinäkuussa 2003 vireille panemassa menettelyssä verotoimisto suostui luopumaan 86,7 prosentista saataviaan. Saatavien kokonaismäärä oli 11,2 miljoonaa Slovakian korunaa eli noin 0,3 miljoonaa euroa, ja kirjanpidosta poistetun velan määrä oli 9,7 miljoonaa korunaa eli noin 0,2 miljoonaa euroa. Yksityiset velkojat, jotka olivat mukana järjestelyssä, suostuivat luopumaan osasta saataviaan samoilla poistettavan velan prosenttiosuutta ja takaisinmaksuaikaa koskevilla ehdoilla. Heidän saatavansa olivat yhteensä 0,8 miljoonaa korunaa eli noin 0,02 miljoonaa euroa, ja kirjanpidosta poistetun velan määrä oli 0,7 miljoonaa korunaa eli noin 0,017 miljoonaa euroa. Asiaa valvova tuomioistuin vahvisti tämän sopimuksen 25. kesäkuuta 2004.

Tässä menettelyssä verotoimistolla oli erillisen velkojan asema, ja sillä oli oikeus kaataa Konasin kanssa tehtävä sopimus. Verotoimiston saatavien vakuutena oli kiinteään omaisuuteen tehty kiinnitys, joka oli yhteensä 10 miljoonaa Slovakian korunaa eli noin 0,25 miljoonaa euroa.

ARVIO

Valtiontuki

Komissio toteaa ensin, että julkisesta velasta luopuminen koskee valtion varoja, valikoivuuskriteeri täyttyy, toimenpide koskee yhtä yksityistä tuensaajaa ja tuensaajan taloudellinen toiminta koskee jäsenvaltioiden välistä kauppaa.

Sen jälkeen komissio ottaa esille kilpailun vääristymistä koskevan kriteerin. Komissio toteaa aluksi, että verotoimisto ja yksityiset velkojat hyväksyivät järjestelyt Konasin kanssa samoilla ehdoilla. Komissio kuitenkin huomauttaa, että verotoimisto olisi voinut periä saatavistaan enemmän konkurssimenettelyssä, jossa sillä olisi ollut yhtä lailla erillisen velkojan asema. Konkurssimenettelyssä kiinnitetyn omaisuuden myynnistä saatu tuotto olisi käytetty pelkästään verotoimiston saatavien turvaamiseksi. Konasin aloittamassa menettelyssä verotoimisto olisi voinut yksin kaataa Konasin ehdotuksen ja sen jälkeen panna vireille joko pakkoperinnän tai konkurssimenettelyn.

Komissio toteaa tämän vuoksi, että saatavien poistamisesta koitui Konasille taloudellista etua, jota se ei olisi kyennyt saamaan yksityisillä markkinoilla, ja että saatavien poistaminen aiheutti täten kilpailun vääristymistä.

Komissio toteaa tämän perusteella, että saatavien poistaminen on EY:n perustamissopimuksen 87 artiklan 1 kohdassa tarkoitettua valtiontukea.

EY:n perustamissopimuksen 87 artiklan 2 ja 3 kohdan mukainen poikkeus

Komissio arvioi toimenpidettä tukena vaikeuksissa olevalle yritykselle niiden suuntaviivojen mukaisesti, jotka yhteisö on antanut vuonna 1999 valtiontuesta vaikeuksissa olevien yritysten pelastamiseksi ja rakenneuudistukseksi (EYVL C 288, 9.10.1999, s. 2). Komissio epäilee, onko kiistanalainen toimenpide todella suuntaviivojen mukaista rakenneuudistustukea. Erityisesti komissio epäilee sitä, onko tuen myöntämisen ehtona rakenneuudistussuunnitelman täytäntöönpano ja oliko menettelyn yhteydessä Konasin asiaa valvovalle tuomioistuimelle toimittama suunnitelma sellainen, joka palauttaisi yrityksen pitkäaikaisen kannattavuuden. Komissio epäilee lisäksi sitä, onko tuki rajoittunut vähimmäismäärään.

KIRJEEN TEKSTI

”Komisia oznamuje Slovensku, že po preskúmaní informácií, ktoré poskytli vaše orgány o vyššie uvedenom opatrení, sa rozhodla začať konanie stanovené v článku 88 ods. 2 Zmluvy o ES.

I.   KONANIE

II.   OPIS

1.   Príslušný podnik

2.   Uplatňované vnútroštátne právne predpisy

3.   Opis opatrenia

Tabuľka 1

Vyrovnanie dlhu spoločnosti Konas [v SKK]

4.   Reštrukturalizácia

III.   HODNOTENIE

1.   Štátna pomoc v zmysle článku 87 ods. 1 Zmluvy o ES

2.   Výnimka podľa článku 87 ods. 2 a 3 Zmluvy o ES

2.1.   Oprávnenosť podniku

2.2.   Reštrukturalizačný plán

2.3.   Pomoc obmedzená na minimum

2.4.   Záver

3.   Rozhodnutie

----

(1)  Použitý výmenný kurz je len približný (1 EUR = 40 SKK) a údaje v eurách slúžia len na informáciu.

(2)  Suma, ktorú je spoločnosť Konas povinná splatiť svojim veriteľom.

(3)  Reštrukturalizačný plán pripravený v júli 2003 uvádza mierne nižšiu sumu dlhu vo výške 9 683 198 SKK (242 079 EUR). Údaje posúdené Komisiou sú konečnými údajmi, ktoré sú uvedené súdom vykonávajúcim dohľad v rozhodnutí, ktoré potvrdzuje dohodu veriteľov (25. júna 2004, čo je rok po predložení žiadosti o vyrovnanie s veriteľmi).

(4)  Test súkromného veriteľa je potrebné odlišovať od tzv. testu súkromného investora. Pozri napríklad prípad C-342/96, Španielsko versus Komisia, § 46.

(5)  Prípad C-256/97, DM Transport.

(6)Ú. v. EÚ C 244, 1.10.2004, s. 2.

(7)Ú. v ES C 288, 9.10.1999, s. 2.

(8)  Posledný dátum, kedy možno pomoc pokladať za poskytnutú. Možné sú aj skoršie dátumy (pozri bod 13), najmä dátum, keď daňový úrad súhlasil s navrhovaným vyrovnaním (8. jún 2004), čím sa ale nemení hodnotenie.

(9)Ú. v. ES L 10, 13.1.2001, s. 33.

----

Euroopan keskuspankki

----

EUROOPAN KESKUSPANKIN LAUSUNTO,

annettu 9 päivänä joulukuuta 2005,

Euroopan unionin neuvoston pyynnöstä koskien ehdotusta Euroopan parlamentin ja neuvoston direktiiviksi rahoitusvälineiden markkinoista annetun direktiivin 2004/39/EY muuttamisesta eräiden määräaikojen osalta

(CON/2005/53)

(2005/C 323/10)

Annettu Frankfurt am Mainissa 9 päivänä joulukuuta 2005.

EKP:n puheenjohtaja

Jean-Claude TRICHET

----

(1)  (KOM(2005) 253 lopullinen).

(2)  Rahoitusvälineiden markkinoista sekä neuvoston direktiivien 85/611/ETY ja 93/6/ETY ja Euroopan parlamentin ja neuvoston direktiivin 2000/12/EY muuttamisesta ja neuvoston direktiivin 93/22/ETY kumoamisesta 21 päivänä huhtikuuta 2004 annettu Euroopan parlamentin ja neuvoston direktiivi 2004/39/EY (EUVL L 145, 30.4.2004, s. 1).

----